Jozef Balej

Jozef Balej (* 22. február 1982, Myjava) je bývalý slovenský hokejový útočník. Jeho kariéru ovplyvňovali časté zranenia.

 Klubový hokej 
S hokejom začínal v klube HC Senica, kde jeho prvými trénermi boli otec Jozef Balej a Jaroslav Šulla. Od sezóny 1998/99 hral v severoamerických juniorských súťažiach. V roku 2000 si ho vybral klub Montreal Canadiens v úvodnom drafte NHL v 3. kole ako 78. hráča v poradí. Za tento klub však odohral iba štyri zápasy v sezóne 2003/04. V marci 2004 bol vymenený do New York Rangers. V tomto klube odohral 13 zápasov, z toho niekoľko v útoku s Markom Messierom, ktorý si ho sám vyžiadal. Tesne pred začiatkom sezóny 2005/06 bol vymenený do Vancouver Canucks. Väčšinu ročníka však strávil vo farmárskom klube Manitoba Moose v AHL, za Vancouver odohral len jeden zápas. 10. januára 2006 si v zápase Manitoby zranil obličku a podľa pôvodných predpovedí lekárov mu hrozil koniec kariéry.

Počas ročníka 2006/07 pôsobil vo švajčiarskom klube HC Fribourg Gottéron, kde odohral 37 zápasov a dosiahol 30 bodov, v kanadskom bodovaní mužstva bol tretí. Pred nasledujúcou sezónou podpísal kontrakt s Vancouverom., pôsobil však opäť na farme v Manitobe. 26. októbra 2007 sa zrazil s hráčom Rockford IceHogs Jerramiem Domishom a poranil si kolenné väzy. Napriek tomu nastúpil v ďalších 7 zápasoch, ale potom podstúpil operáciu. Do mužstva sa vrátil koncom marca 2008.

Pred ročníkom 2008/09 uzavrel zmluvu s klubom HC Oceláři Třinec v českej extralige, ktorý angažoval aj ďalšieho slovenského hokejistu Miroslava Kováčika. 19. februára 2009 rozhodol o postupe svojho mužstva do predkola play-off, keď skóroval v predĺžení proti Vítkoviciam.   Väčšinu časť sezóny 2009/10 nehral kvôli problémom s chrbtovou platničkou.

Pred ďalším ročníkom prestúpil do konkurenčného tímu HC Kometa Brno. 18. novembra 2010 si v zápase proti Českých Budějoviciam zlomil ruku a šesť týždňov nehral. V závere sezóny klub uspel v baráži o záchranu. 

Pred ročníkom 2011/12 posilnil Slovan Bratislava, ale po 20 zápasoch sa vrátil do Komety Brno. V sezóne 2012/13 hrával za ďalší český klub HC Plzeň. V polovici februára 2013 si opäť zlomil ruku (znovu v zápase proti Českým Budějoviciam) – o otvorené dvierka striedačky. Nehral dva mesiace, nastúpil na prvý zápas finálovej série play-off proti HC Zlín a strelil víťazný gól. Dramatické finále sa rozhodlo až v siedmom zápase, Balej strelil prvý gól, Plzeň vyhrala 4:3 gólom Martina Straku v 97. minúte a získala prvý majstrovský titul. V ročníku 2013/14 hral za klub HC Piráti Chomutov, pričom bol kapitánom mužstva.

 Tituly  
 2012/13 – HC Plzeň

 Klubová štatistika  
 Sezóna Klub Liga Základná časť Play-off Z  G  A  B TM+/- Z  G  A  B  TM +/-1996/97 Dukla Trenčín 18 SE 18 51312556361997/98 Dukla Trenčín 18SE 1852574097601998/99 Thunder Bay Flyers USHL3887159Rochester Mustangs USHL1700121999/00  Portland Winterhawks WHL6522234533-142000/01  Portland Winterhawks WHL4632215318+81669156+42001/02  Portland Winterhawks WHL6551419252+187022602002/03  Hamilton Bulldogs  AHL565152029031012+12003/04   Hamilton Bulldogs   AHL552533583219Montreal Canadiens NHL40000-1Hartford Wolf Pack AHL5134210New York Rangers NHL13145402004/05  Hartford Wolf Pack  AHL6920224246+260004-12005/06   Manitoba Moose  AHL3914152920+3Vancouver Canucks   AHL10110+32006/07HC Fribourg-GottéronKlub hral o záchranu NLA37131730444415 2007/08 Manitoba Moose AHL16491310-12008/09 HC Třinec ČE 3917102740-1153032+12009/10 HC Třinec ČE 134596+15213602010/11 HC Kometa Brno ČE 271041412-21046106+1 2011/12 HC Slovan Bratislava SE 2056118+8HC Kometa Brno ČE 2523512-2173146+42012/13HC Plzeň ČE 41158231607324402013/14HC Piráti Chomutov ČE 135388-22014/15HC Plzeň ČE 

 Reprezentácia 
V slovenskej reprezentácii odohral 6 zápasov, neskóroval.

 Štatistika na významných podujatiach 
 Podujatie  Z  G  A  B TM+/-MiestoMS 18 200060554-15. MS 20 200173364+18.

(štatistické údaje v článku sú z 20. októbra 2013)

 Rodina 
Jeho manželka Michaela pochádza z Brna, hrávala profesionálne volejbal. Balej používa v Česku pri komunikácii češtinu, ako dôvod uviedol, že nechce, aby v budúcnosti jeho deti mali jazykový zmätok.

 Referencie 

 Iné projekty 

 Externé odkazy 

 Jozef Balej na stránke HC Oceláři Třinec 

Kategória:Žijúci ľudia
Kategória:Slovenskí hokejisti
Kategória:Slovenskí hokejoví útočníci
Kategória:Hráči Montreal Canadiens
Kategória:Hráči New York Rangers
Kategória:Hráči Vancouver Canucks
Kategória:Hráči Manitoba Moose
Kategória:Hráči Hamilton Bulldogs
Kategória:Hráči Hartford Wolf Pack
Kategória:Hráči HC Slovan Bratislava
Kategória:Hráči Kometa Brno
Kategória:Hráči HC Plzeň
Kategória:Hráči HC Třinec
Kategória:Hráči Pirátov Chomutov
Kategória:Hráči ŠHK 37 Piešťany
Kategória:Hráči HC Ambri-Piotta
Kategória:Hráči EHC Freiburg
Kategória:Hráči HC Fribourg-Gottéron
Kategória:Hráči KHL Medveščak
Kategória:Hráči MsHK Žilina
Kategória:Slovenskí hokejisti draftovaní NHL
Kategória:Hokejisti draftovaní klubom Montreal Canadiens
Kategória:Osobnosti z Myjavy